Vladimir Putin

Vladimir Vladimirovitch Poutine (nan Lang ris ː Влади́мир Влади́мирович Пу́тин), rele Vladimir Putin, ki fèt 7 oktòb 1952 nan Leningrad (kounye a Saint-Pétersbourg) (Risi), se yon politisyen ris.

 Biyografi 

Vladimir Vladimirovitch Poutine (nan Lang ris : Влади́мир Влади́мирович Пу́тин[vɫɐˈdʲimʲɪr vɫɐˈdʲimʲɪrəvʲɪt͡ɕ

ˈputʲɪn] fèt 7 oktòb 1952, nan Leningrad (ki rele kounya a Sen  Pitèsboug ), li se yon politisyen ris. Depi 1999, li te figi santral nan branch egzekitif nasyon ris la, alafwa kòm Premye Minis (1999–2000 ak 2008–2012) ak Prezidan Federasyon Larisi a (an fonksyon de 1999 a 2000 epi konplètman nan fonksyon sa a de 2008 a 2012). (2000 a 2008 epi ankò depi 2012).

Ofisye KGB, ki se prensipal sèvis ransèyman  Inyon Sovyetik la, li te estasyone nan Dresden lè Miray Bèlen an te tonbe. Li te kòmanse

karyè politik li nan biwo majistra Sen Pitèsboug la. Aprè sa, li te vin youn nan konseye ki pi pwòch Prezidan Boris Yeltsin, ki te nonmen li direktè Sèvis Sekirite Federal la (ansyen KGB) an 1998, epi Premye Minis Larisi touswuit aprè ane sa  a.

Apati 31 desanm 1999, aprè demisyon Boris Yeltsin, li te sèvi kòm Prezidan par entèrim Federasyon Larisi. Li te vin prezidan an fonksyon nan dat ki te 7 me 2000, aprè ke li te fin genyen eleksyon prezidansyèl britsoukou. Pandan premye manda li a, li te lanse yon seri refòm enpòtan pou retabli pouvwa yon peyi ki te anba kriz ekonomik e ki te pèdi enfliyans li nan mond lan. Li te dirije rekiperasyon ekonomi nasyonal la ak yon politik ki te konsantre sou refòm enstitisyonèl ki te vize konsantrasyon pouvwa prezidansyèl yo. Li te re-eli ak yon gwo majorite an 2004.

An 2008, Konstitisyon an te entèdi l kandida pou yon twazyèm manda konsekitif, kidonk li te sipòte kandidati prezidansyèl premye vis premye minis li a, Dmitry Medvedev

. Kou li te eli chèf deta, Medvedev te nonmen Putin premye minis, ki te pran tou anchaj lidèchip pati Larisi Ini a epi ki te rete moun ki pi pwuisan nan peyi a, avèk yon prezidan ki te parèt pi liberal. Yo souvan akize l de otoritaris, Putin te fè fas ak gwo defi pou premye fwa aprè eleksyon lejislatif 2011 yo.

Aprè li te prezante tèt li nan eleksyon prezidansyèl 2012 la avèk sipò Medvedev ki te an plas la, li te retounen nan prezidans pou yon manda pwolonje pou yon de sis ane. Pandan peryòd sa a, li te vize retabli enfliyans Larisi sou sèn entènasyonal la. An 2014, nan kontèks lagè Donbas la ak apre yon referandòm lokal ki te konteste, li te anekse repiblik otonòm Crimea, ki te fè pati Ikrèn, yon zak ki te konsidere kòm yon vyolasyon lalwa entènasyonal. Li te voye tou yon fòs ekspedisyonè pou goumen nan lagè sivil siryen an pou sipòte rejim Bachar al-Assad la.

Li te eli pou yon katriyèm manda nan eleksyon prezidansyèl 2018 la. Dezan aprè, li te fè yon referandòm pase pou retire limit manda pou prezidans lan, sa ki t ap pèmèt li rete nan pouvwa jiska 2036. An fevriye 2022, li te lanse yon envazyon militè an Ikrèn apre li te fin rekonèt repiblik separatis Donetsk ak Louhansk yo. Kèk mwa apre, li te anonse yon mobilizasyon pasyèl, li te anekse kat rejyon nan lès ak sid Ikrèn, epi li te menase pou itilize zam nikleyè. An 2023, Tribinal Kriminèl Entènasyonal la te bay yon manda arestasyon pou li sou akizasyon krim lagè ak transfè ilegal timoun ikrenyen. Li te re-eli ak yon gwo majorite an mas 2024 pou yon senkyèm manda, apre yon kanpay ak eleksyon ki pa t ni lib ni jis.

Anba rèy Vladimir Putin, Larisi te fè eksperyans yon ewozyon demokratik ak yon glisman nan direksyon otoritaris. Peyi a karakterize pa koripsyon andemik ak anpil abi sou dwa moun, tankou anprizònman, represyon, e menm asasina opozan politik yo, entimidasyon ak sipresyon medya endepandan yo, ak absans eleksyon lib yo. An 2024, Vladimir Putin te dezyèm prezidan ewopeyen ki te gen plis tan nan pòs la, aprè Alexander Lukashenko

nan Byelorisi.

 Jenès 
Vladimir Putin soti nan yon fanmi travayè kote li se twazyèm pitit la. Paran li yo, Vladimir Spiridonovich Putin (1911-1999) ak Maria Ivanovna Putina, ki fèt Chelomova (1911-1998), te deja gen de (2) pitit gason, Viktor Putin ak Oleg Putin, ki te fèt nan ane 1930 yo men ki te mouri nan anfans. Paran li yo, Vladimir Spiridonovich Putin (1911–1999) ak Maria Ivanovna Putina, née Shelomova (1911–1998), te gen de pitit gason anvan li, Albert Putin ak Viktor Putin. Albert te fèt nan ane 1930 yo epi li te mouri nan anfans li pi devan nan menm deseni an, pandan ke Viktor te fèt an 1940 epi li te mouri an 1942 akòz malnitrisyon ak difteri pandan Syèj Leningrad la. Li te sèl moun nan frè ak sè li yo ki te rive nan laj majè. Vladimir Spiridonovich Putin, te vin yon sòlda nan Lame Wouj la depi 1941, e l te sèvi nan divizyon ki te pozisyone toutotou Leningrad, sou bò larivyè Neva a. Pandan batay kont Wehrmacht la, li te blese grav nan janm gòch la. Granparan patènèl li yo te peyizan ki soti nan ti bouk Pominovo, yon pati nan vilaj Turginovo (Oblast Tver), nan nò Moskou, yo te enstale yo la depi fondasyon vilaj la nan 17yèm syèk la. Daprè yon byograf Vladimir Putin, granpapa li, Spiridon Putin, te premye moun nan liy fanmi an ki te fèt aprè abolisyon esklavaj nan anpi Tsarist la. Epi Spiridon, ke Vladimir Putin te di ki se manm fanmi li te pi admire a, te yon kizinye pou Romanov yo, epi aprè pou Lenin ak Stalin.

Kèk jou apre nesans li, manman Vladimir Putin te mande an sekrè pou pitit gason l lan batize nan Katedral Transfigirasyon an, menm si batèm nan te ka pini sevèman nan Inyon Sovyetik la, yon eta ate enstitisyonèlman. Gen moun ki konsidere Poutin etanke  yon elèv medyòk, moyen, e selon kèk lòt, li se moun ki renmen goumen.

Nan jenès li, Vladimir Putin te pratike sambo (lit Ris) ak djido depi laj 12 an. Li te chanpyon sambo Leningrad; an 1973, li te resevwa tit Mèt Espò nan sambo epi, an 1976, nan djido. Li renmen hockey sou glas tou.

Putine te etidye dwa nan Inivèsite Leningrad (kounye a Inivèsite Leta Sen Pitèsboug), kote li te etidye kèk moun, pami yo: Thomas Hobbes, John Locke, ak Immanuel Kant. Li te gradye an 1975 avèk yon tèz sou "Prensip Nasyon ki Pi Favorize nan Komès nan Dwa Entènasyonal." Anatoly Sobchak, ki te yon pwofesè nan inivèsite a lè sa a, te sipèvizè akademik li.

Putine pale Alman byen, li te viv epi li te travay pandan plizyè ane nan Repiblik Demokratik Alman an, men li pa metrize anpil anglè epi li prefere sèvi ak entèprèt lè l ap kominike ak moun ki pale anglè.

Vi  Prive                                                                                                                                                                                               An 1982, Putin te rankontre Lyudmila Alexandrovna Shkrebneva, yon jèn asistan avyon, ke l te marye avè l ane aprè a. Yo gen de pitit fi, Maria, ki fèt an 1985 nan Leningrad, ak Ekaterina, ki fèt an 1986 nan Dresden.

Nan dat 6 jen 2013, pou konfime anpil rimè sou separasyon yo, ke yo te nye plizyè fwa, Vladimir ak Lyudmila Putin te anonse divòs yo nan yon entèvyou ak chèn televizyon Rossiya 24

Putin, ki te toujou marye nan moman sa a, swadizan te gen yon afè ak Svetlana Krivonogikh, yon ansyen menajè ki te vin milyonè toudenkou apre nesans pitit fi yo Elizaveta (ke yo rele tou Luiza Rozova) an 2003.

Apre sa, li te vin gen yon relasyon ak jimnast Alina Kabaeva, ki te pi jèn pase l nan trant an, ke li te ede eli nan Douma Deta a an 2007. Yo di li te fè twa timoun avè l. Kantite reyèl timoun yo ka kat: de ti gason ak de ti fi jimo. Kat timoun sa yo te fèt an Swis epi yo gen paspò Swis. Nan mwa septanm 2024, yo te idantifye de pitit gason Putin ak Kabaeva kòm Ivan, ki te fèt an 2015 nan Lugano, ak Vladimir Jr., ki te fèt an 2019 nan Moskou. Kontrèman ak espekilasyon anvan yo, kidonk gen sèlman de pitit gason ki sòti nan relasyon sa a.

Atravè Maria Vorontsova, Vladimir Putin se granpapa de pitit pitit ki te fèt an 2012 ak 2017. Atravè Katerina Tikhonova, li gen yon pitit pitit fi ki fèt an 2017.

Nan mwa avril 2022, apre masak Butcha a nan Ikrèn, Maria Vorontsova ak Katerina Tikhonova, pitit fi li yo ki soti nan premye maryaj li ak Lyudmila Alexandrovna Shkrebneva, te resevwa sanksyon nan men Etazini, Inyon Ewopeyen an ak Wayòm Ini a.

Vladimir Putin gen plizyè chen.

 Karyè li 

 Bibliyografi anlè Vladimir Putin 










 Jacques Sapir, Le Chaos russe - Désordres économiques, conflits politiques, décomposition militaire, La Découverte, 1996.
  .
  .




 Referans 

 Lyen deyò 
  Sitwèb ofisyèl Vladimir Putin
 Vladimir Putin sou IMDb

Kategori:Moun
Kategori:Politik
Kategori:Politisyen
Kategori:Prezidan
Kategori:Politisyen ris
Kategori:Nesans nan lane 1952